b'\n_START_ARTICLE_\nOdysseas Elytis\n_START_SECTION_\nBakgrunn\n_START_PARAGRAPH_\nElytis\' familie nedstammet fra slekten Alepoudelis, opprinnelig fra Lesbos. Familien flyttet fra Kreta til Athen i 1914 der Odysseas senere studerte jus. Senere avbr\xc3\xb8t han studiene for helt og fullt \xc3\xa5 vie seg til litter\xc3\xa6re og kunstneriske interesser.\n_START_SECTION_\nKunstner og forfatter\n_START_PARAGRAPH_\nI 1935 stilte han ut noen collager p\xc3\xa5 den f\xc3\xb8rste internasjonale surrealistutstilling i Athen og gav ut flere dikt._NEWLINE_Fra 1940 til 1941 var han sekondl\xc3\xb8ytnant i den f\xc3\xb8rste arm\xc3\xa9divisjon ved den albanske fronten i krigen mot italienerne._NEWLINE_Fra 1948 til 1952 og 1969 til 1972, under den greske milit\xc3\xa6rjuntaen (1967-1974), bodde han i Paris der han studerte filosofi ved Sorbonne. I Paris ble han personlig kjent med diktere som Andr\xc3\xa9 Breton, Paul \xc3\x89luard, Ren\xc3\xa9 Char, Pierre Jean Jouve og Henri Michaux, men ogs\xc3\xa5 med kunstnere som Henri Matisse, Pablo Picasso og Alberto Giacometti._NEWLINE_Flere av Elytis\' dikt har blitt tonesatt av de greske komponistene Mikis Theodorakis og Manos Hadjidakis. I Frankrike bidro sangeren Ang\xc3\xa9lique Ionatos til \xc3\xa5 gj\xc3\xb8re diktene hans kjent for et bredere publikum._NEWLINE_I 1979 ble Elytis tildelt Nobelprisen i litteratur \xc2\xabfor sin poesi, som med sanselig styrke og intellektuelt klarsyn skildrer det moderne menneskets kamp for frihet og kreativ utfoldelse, med den greske tradisjonen som bakteppe\xc2\xbb. ("for his poetry, which, against the background of Greek tradition, depicts with sensuous strength and intellectual clear-sightedness modern man\'s struggle for freedom and creativeness")'